**Info om SAIH-tier ordningen**

* Ekstra info:
* Legger ved noen linker dere kan ta en titt på:
  + [Takk for SAIH-tierne! (2024)](https://saih.no/artikkel/2024/1/takk-for-saih-tierne)
  + [Spørsmål og svar om SAIH-tierne (2022).](https://saih.no/artikkel/2022/1/sp%C3%B8rsm%C3%A5l-og-svar-om-saih-tierne)
* UiB har nylig vedtatt en resolusjon knyttet til SAIH-tierne som dere kan se på også om dere ønsker: [Resolusjoner [2023-2024] – Google Disk](https://drive.google.com/drive/folders/1Opo7G2RTG-LNm1t-UkjQW1vDi_6k6Zz2) (*SP 23-24/04 - Resolution - Inclusion of SAIH on the University ́s portal for semester fees payment*)
* SAIH-tierne går til vårt internasjonale arbeid, så legger ved link til nettsiden vår som forklarer dette arbeidet mer i dybden: <https://saih.no/vart-arbeid/land>
* Vi har lansert nye nettsider, så der er det mer ressurser å finne!
* Kort oversikt over dagens situasjon økonomisk for SAIH

Som organisasjon er SAIH helt avhengig av den støtten vi får fra norske studenter. Til sammen utgjør støtten fra norske studenter ca. 11 millioner i året, og gjør at vi også kan søke støtte hos NORAD, det norske Direktoratet for Utviklingssamarbeid. Støtten fra studentene utgjør egenkapitalen vi trenger for å få støtte fra Norad. I dag får SAIH litt over 60 millioner i året fra NORAD til vårt arbeid internasjonalt. Dersom egenkapitalen fra SAIH-tierne synker drastisk, vil det ha store utfall for inntektene vi får fra Norad for å kunne drive internasjonalt arbeid og samarbeid.

I tillegg til støtten fra norske studenter og NORAD, får vi også mindre beløp andre donorer, akademikere, medlemsorganisasjoner og andre private givere. Men støtten fra norske studenter og NORAD utgjør helt klart det viktigste økonomiske fundamentet for SAIH.   
Beløpet vi får innsamlet av studenter hvert semester, er uvurderlig for arbeidet vi gjør.

Jeg kan også legge til at sammenlignet med andre organisasjoner i bransjen, er SAIH blant de med laveste administrasjonskonstander – kun 8,6%.

Pengene vi får fra studenter i Norge hvert semester, er vår hovedkapital i vårt internasjonale arbeid. Dette er penger som går til samarbeid med partnere i Nicaragua, Bolivia, Colombia, Zimbabwe, Zambia, Sør-Afrika og Myanmar, innenfor de tematiske hovedområdene: interkulturell utdanning og urfolkskunnskap; LHBT+, kjønnsmangfold og likestilling; og, student solidaritet, akademisk frihet og student aktivisme. I tillegg brukes en andel av støtten til politisk påvirkningsarbeid i Norge, tilknyttet det internasjonale arbeidet SAIH gjør. Vi dokumenterer brudd på studenters rettigheter, vi støtter forskning på diskriminerte grupper, vi informerer verden om urett, og vi utfordrer de med makt.

* Arbeid knyttet til interkulturell utdanning og urfolkskunnskap

Som nevnt er et av våre hovedfokusområder arbeid med urfolk, hvor vi støtter deres kunnskapsproduksjon som vi anerkjenner både lokalt og globalt relevant og viktig og vi bidrar i deres kamp mot systematisk diskriminering. Dette er samarbeid med partnerorganisasjoner og institusjoner primært i Latin Amerika. Her trekker jeg frem et par eksempler på organisasjoner vi samarbeider med:

1. Det interkulturelle universitetet URACCAN i Nicaragua.
2. CRIC, en av de eldste og største urfolksbevegelsene i Colombia. De har grunnlagt urfolksuniversitetet UAIIN (det første urfolksuniversitetet som er anerkjent av den Colombianske stat) og SAIH støtter videreutviklingen av dette og ikke minst lærer vi masse av deres erfaringer og metodologiske utvikling, som vi mener er kjemperelevant for ytvikling av dekoloniale og kritiske forskningsmetoder og praksiser også her.
3. CDIMA er en organisasjon som gir opplæring i yrkesutdanning, ledelse og rettigheter til urfolkskvinner i Bolivia.
4. Organisasjonen Funproeib Andes som jobber aktivt for å styrke interkulturell utdanning i Latin-Amerika.
5. Menneskerettighetsorganisasjonen NOMADESC jobber for å styrke rettighetene til marginaliserte grupper i Colombia gjennom utdanning.

***SAIH og samarbeid med det samiske samfunnet***

Ved å ha et sterkt internasjonalt fokus på urfolk og kunnskap på egne premisser, har vi også historisk vært en støttespiller og samarbeidet med samiske institusjoner og samfunnsaktører i Saepmie. Flere av våre samarbeidsorganisasjoner i Latin Amerika har utrykt et ønske om samarbeid på tvers av landegrenser om felles og overlappende tematikk og problematikk. SAIH har tidligere, og ønsker også i fremtiden, å bidra til å ta en brobyggerrolle for erfarings- og kunnskapsutveksling. I juni skal det avholdes en urfolkskonferanse (NAISA) i Bodø hvor to av våre samarbeidspartnere fra Latin Amerika skal delta. Dette er ikke utelukkende et samisk event, men samtidig en plass hvor det samiske vil ha en sentral rolle i dialog om urfolksproblematikk. Konkret skal de delta i side-arrangementet SOPTSESTIMMIE: BAAJH VAERIDE ÅRRODH = LANDBACK! som fokuserer på territorielle kamper, revitalisering og språk. Denne konferansen er en akademisk konferanse for kritisk forskning fra urfolksuniversiteter og individuelle forskere og skal samtidig gi samarbeidsmuligheter for ulike urfolksorganisasjoner fra forskjellige områder.

I tillegg har vi tidligere utarbeidet et avkoloniseringsverktøy, «En introduksjon til avkolonisering av akademia», hvor flere akademikere ved samisk senter, forskere som er eksperter på samisk tematikk, og andre som har en dybdekompetanse på avkolonisering, har bidratt. Blant disse har Torjer Olsen (Samisk Senter ved UiT) og Inge Marie Gaup Eira (Samisk Høgskole) hatt sentrale roller i utarbeidelsen.

Da vi gikk inn for å avkolonisere akademia i 2018, var det en del samarbeid mellom vårt lokallag i Tråante (Trondheim på norsk) og den samiske studentforeningen der.

Når det er sagt, så har vi et brennende ønske om å kunne bli en sterkere støttespiller for samisk kunnskapsproduksjon og det samiske folk generelt. Dersom noen ved UiT har ideer til potensielle samarbeidsmuligheter, gjerne ta kontakt med meg [henriette.johnstone@saih.no](mailto:henriette.johnstone@saih.no).

* Kort oversikt over situasjonen for studenter utspiller seg globalt, og evt. hvilke konsekvenser det har for SAIH sitt arbeid

Her legger jeg kun frem deler av det store bildet av situasjonen for studenter internasjonalt.

Vi ser at et økende antall studenter og akademikere globalt, mister sin frihet til å studere, forske, stille kritiske spørsmål og dele ideer. De opplever ulike former for angrep/undertrykkelse, alt fra selv-sensur, trusler, oppsigelser og utestengelse, til overvåkning, fengslinger og voldelige angrep. Den akademiske friheten er under press.

Dette globale skiftet mot mindre akademisk frihet, er veldokumentert i den siste Academic Freedom Index av V-Dem-instituttet, og er tett knyttet sammen med økningen vi ser i autoritære styresett globalt. Men angrep på studenter og den akademiske friheten skjer ikke bare i de mest autoritære landene, hele 50% av verdens befolkning opplever i dag at deres akademiske frihet er under press.

Dette har store konsekvenser for mange av de studentene vi jobber med. Studenter er noen av de første til å ta til gatene når demokrati, menneskerettigheter og rettferdighet trues. Den kampen blir nå farligere, og flere studenter opplever å miste tilgangen til høyere utdanning og dermed gode fremtidsutsikter. I verste fall risikerer de å bli utsatt for vold, lange fengselsstraffer og terrorist-stempel.

SAIH jobber med langsiktig utviklingsarbeid i samarbeid med over 30 partnerorganisasjoner i syv land (Bolivia, Nicaragua, Colombia, Zimbabwe, Zambia, Sør-Afrika, Myanmar). Disse inkluderer blant annet universiteter, studentorganisasjoner, og fagforeninger, i noen av verdens farligste land. I Colombia ble 215 menneskerettighetsaktivister drept i 2022. Flere av de drepte var direkte knyttet til våre partnerorganisasjoner. I Zimbabwe blir studentaktivister forfulgt og fengslet. I Myanmar boikotter studenter og akademikere de offentlige juntastyrte universitetene og starter alternative utdanningstilbud med stor fare for sine egne liv.

Tilgang til høyere utdanning er både en menneskerett i seg selv, men også et viktig verktøy på veien for demokrati, menneskerettigheter og et likeverdig samfunn. På de høyere utdanningsinstitusjonene utvikles kunnskap, forskning og kompetanse som trengs for å videreutvikle demokratiske samfunn og opprettholde våre viktigste institusjoner. De er også en viktig arena hvor studenter lærer å tenke kritisk og kommer sammen for å diskutere og utfordre etablerte sannheter.

At flere får tilgang til høyere utdanning, er derfor bra for enkeltindividene som får bedre fremtidsutsikter, men også for samfunnet som helhet siden vi da står bedre rustet til å løse de utfordringene verden står overfor. Verden over står derimot høye skolepenger i veien for dette. Mange steder er høyere utdanning i praksis kun en mulighet for de aller rikeste og de som er heldige og mottar stipend. Det kan ikke vi som storsamfunn ta oss råd til. Vi trenger alle stemmer med. I tråd med dette lanserer vi en politisk kampanje nå i mars, som skal belyse denne problematikken og samtidig jobbe for langsiktige løsninger på finansiering av høyere utdanning – spm ikke er økonomisk ekskluderende.

**Bakgrunnsinfo. om SAIH som organisasjon:**

SAIH er norske studenter og akademikeres egen bistandsorganisasjon. Vi ble stiftet i 1961 og siden da har SAIH arbeidet med partnere verden over for å fremme og beskytte menneskerettigheter, demokrati, akademisk frihet og unges tilgang til inkluderende og god høyere utdanning internasjonalt. Dette har blitt utdypet i spørsmålene over. I Norge arbeider vi med kampanjer og politisk påvirkning (som f.eks. den politiske kampanjen vi lanserer i mars). Noe vi jobebr kontinuerlig med, er bedre beskyttelse av studentaktivister Sammen med NSO har vi arbeidet fram beskyttelsesprogrammet Students at Risk (StAR). Dette startet som en kampanje i 2012 og er per i dag et permanent program. StAR gir studenter, som på grunn av sin aktivisme blir truet og forfulgt i eget hjemland, mulighet til å fullføre utdanningen sin på norske læresteder.